Moenie wag tot jou rakkertjie begin rondseil voor jy ’n plan maak nie. Dan is dit te laat, want ongelukke tuis is een van die grootste oorsake van dood by kleintjies onder vier jaar. Begin deur te probeer vasstel watter ongelukke die waarskynlikste sal voorkom en wat jy kan doen om dit te keer. Selfs dán beteken dit nie dat ongelukke nie sal of kan gebeur nie. Die beste manier om jou huis te begin beveilig is om op jou knieë in elke vertrek te gaan sit en uit jou baba se oogpunt daarna te kyk. So sien jy raak wat hy sal raaksien en wat sy belangstelling sal prikkel.
Was die bottels van jou skoonmaakmiddels uit voor jy dit in die vullisblik pak. Selfs net ’n druppeltjie daarvan is vir jou baba gevaarlik.
Plaas ’n rubbertuit oor die bad se krane sodat jou baba hom nie per ongeluk daarmee kan brand of sy kop daarteen stamp nie.
Hou medisyne op ’n plek waar jou baba dit nie in die hande kan kry nie. Pak dit ook dadelik weg nadat jy dit gebruik het.
Lampe op lang staanders kan deur jou baba omgetrek word en op hom of deur ’n venster val. Pak dit tydelik weg of sit dit op ’n plek waar dit deur ander meubels versper word.
Hou jou baba weg van potplante aangesien sommige plante giftig is en jou baba aan die blare kan verstik. Daar is ook ’n moontlikheid dat hy die hele potplant op hom kan omkeer.
Tafeldoeke wat laag van die tafel afhang kan deur jou baba vasgegryp word en hy kan alles van die tafel aftrek en op hom omkeer.
Swaar meubelstukke soos ’n boekrak moet verkieslik teen die muur vasgesit word sodat jou baba dit nie probeer uitklim en dan op hom omtrek nie.
Ander beserings het ingesluit ’n harde hou teen die kop met ’n stomp voorwerp. Volgens Kevin stem dit ooreen met die staat se teorie dat sy met die agterkant van ’n pistool geslaan is.